Stanislav Filko

Stanislav Filko (* 15. jún 1937, Veľká Hradná – † 23. október 2015, Bratislava) bol slovenský maliar.

Patrí k výrazným predstaviteľom prúdu neoavatgardného hnutia na území Česko-Slovenska, nadväzujúceho na radikalitu medzivojnovej avantgardy ako najvšestrannejší autor slovenského neo-avantgardného výtvarného umenia v zmysle radikálneho prístupu ku klasickým médiám obrazu a sochy, ústiacim v intermediálnom prístupe a prácou s novou podobou objektu (diela/asambláže Oltáre súčasnosti 1963 – 1965, ďalej Dedko - babka počúvajú rádio, 1965), priestorového umenia inštalácie (environment Poézia o priestore a kozme, 1967 – 1968, taktiež Katedrála humanizmu, 1968). V súčasnosti  je považovaný za významného predstaviteľa konceptuálneho prístupu v umení, mnohé z jeho nerealizovaných projektov majú utopický charakter (zodpovedajúci myšlienkam neoavantgardného umenia 60. rokov 20. storočia). Témy jeho diel boli výrazne opvlyvnené vtedajším technologickým pokrokom : dobývanie vesmíru, posuny v konceptuálnom nazeraní na maľbu Biely priestor v bielom priestore (1973 - 1974, spoluautorstvo s Milošom Lakym a Jánom Zavarským). Vypracovanie vlastného vizuálneho systému (mentálneho) modelu piatich dimenzií. Stano Filko svetové a dejinné pohyby nasával intuitívne, svoje ideové témy reflektoval tiež intuitívne v kontexte tak, ako sa paralelne rozvíjali mimo hraníc socialistického Československa vo filozofii a v umení. V roku 2018 vydala Slovenská národná galéria výpravnú monografiu s názvom Stano Filko 1., ktorá reflektuje jeho tvorbu medzi rokmi 1963 - 1981 (do jeho emigrácie do Nemecka, neskôr do USA) 

Tvoril a multimediálne – kresba, grafika, koláž, maľba, objekt, reliéf, asambláž.

V priebehu jeho štúdia a tiež po ukončení pracoval na figurálnych kompozíciách s postkubizujúcim rukopisom. Tieto práce potlačil do expresívnej a prirodzenej pozície, v ktorej uskutočnil deštrukciu plátna. Do plátna vystrihoval veľké i malé diery, pomocou ktorých narušil jeho štruktúru, ale aj kompozíciu diela. Počas celého svojho života sníval o dokonalosti a integrácii a týmto spôsobom načrtol neschopnosť vnímať komplexnosť vesmíru a celistvosť sveta.

Na začiatku 60. rokov prišiel s popieraním klasických výtvarných hodnôt. Dnes odborne vysoko cenené asamblážové reliéfy, 30 oltárov súčasnosti, vytvoril v rokoch 1964 – 1965. Predstavil ich na výstave Obydlia súčasnosti a skutočnosti v Prahe, v galérii na Karlovom námestí. Je to voľne prepojená edícia objektov, kde sa stretávajú najzákladnejšie ľudské potreby a pudy. Obrázky vyjadrujúce žiadostivosť po moci a sexuálnu túžbu sa voľne zmiešavajú na objektoch vo forme oltárov. Nahé a polonahé ženy na fotografiách, konzumný tovar, reklamy z časopisov a lacných púťových obrázkov vytvárajú v spleti so zrkadlami a klincami príťažlivý objekt lacnej pozornosti. Tieto asambláže mali funkciu fetišov a používali sa na estetické kontemplácie.

Relatívne skoro začal s happeningom (s A. Mlynárčikom), akciou, konceptuálnym umením  a environmentom. V priebehu tvorby sa tvarovala aj jeho osobná mytológia a kozmologický koncept.

V rokoch 1965 – 1970 vytvoril sto diel, grafík, happeningov, objektov, manifestov, dokumentácií, akcií a iných umeleckých činov, ktoré nazval napr. prospektart, environment, projektart, mapy, asociácie atď. Filko čerpá z tvorby Marcela Duchampa: tvorba je surovým dielom kolektívneho vyjadrovania. Umenie pomenoval ako vizuálnu komunikáciu a pochopil hodnotu vizuálnej informácie.

Spolu s Z. Kostrovou a A. Mlynárčikom napísal manifest Čo je HAPPSOC? S A. Mlynarčíkom vytvoril HAPPSOC I. a HAPPSOC II. V manifeste Úvahy o prostredí (1966) stručne vymedzuje svoje vnímanie priestoru a naznačuje začiatky vlastnej filozofie. Svoju interaktívnu inštaláciu opísal v úvahe Univerzálne prostredie (1966 – 1967). Bol spoluautorom manifestu Biely priestor (1973 – 1974), v ktorom išlo o myšlienku nekonečného priestoru a jeho výklad pomocou čistej senzibility.

V 80. rokoch 20. storočia, po emigrácii do USA, a počas pobytu v New Yorku sa venoval maľbe v duchu v tom čase celosvetovej maliarskej estetiky neoexpresionizmu a gestickej abstrakcie.

V neskoršom období sa venoval farebnej redukcii diel, v ktorých biela vyjadruje absolútnu duchovnosť. Svoju tvorbu začal rozdeľovať od polovice sedemdesiatych rokov na tri hlavné prúdy, ktoré symbolicky vyjadroval farbami, slovenskou trikolóru. Červená vyjadrovala biológiu, modrá kozmológiu a biela absolútnu duchovnosť.

Samostatné výstavy (výber) 
1967 – Filko. Externé prostredie - komunikácia, Galéria Cypriána Majerníka, Bratislava, Slovensko
1967 – Filko – Grafika, Galéria Václava Špály, Praha, Česko
1967 – Stano Filko,  Obydlí současnosti a skutečnosti, Galerie na Karlove náměstí, Praha, Česko
1969 – Stanislav Filko, Environnement Universel 1966-1967 und grafik, Galerie Ursula Wendtorf, Oldenburg-Düsseldorf, Nemecko
1974 – Biely priestor v bielom priestore, Stano Filko – Miloš Laky – Ján Zavarský, Dům umění, Brno, Česko
1978 – Stanislav Filko,  Emotion-1977, Galeria LDK Labirynt, Lublin, Poľsko
1979 – Transcendencja 1978. Stano Filko. Galeria GN ZPAF, Gdańsk, Poľsko
1980 – Stanisław Filko I. 1978. Transcendencja II. 1979. Mała galeria PSP  – ZPAF, Plac Zamkowy, Varšava, Poľsko
1985 – Stano Filko: Białe przestrzenie – prace z lat 1973 –  1978. Galeria Wschodnia, Łódź, Poľsko
1986 – Fylko, Special exhibit of recent work 1983 – 1985, p.s.1 – The Institute for Art and Urban Resources, Long Island City, New York, NY, Spojené štáty
1996 – Galéria Tatrasoft, Bratislava, Slovensko
2000 – Egoq, Východoslovenská galéria, Košice, Slovensko
2003 – Stano Filko, Sonda egoq 1937-2037 Geminiy, Galéria Slovenská sporiteľna, Bratislava, Slovensko
2003 – Fiylkontemplaciakcieq, sonda 1950-1969, sonda 1971-1984, State gallery, Banská Bystrica, Slovensko
2005 – Up 300000 km/s tranzit workshops, Bratislava, Slovensko
2008 – Filkova archa a Oltáre súčasnosti, Galéria mesta Bratislavy, Bratislava, Slovensko
2012 – Tranzscendenteaoq 5.4.3.d = metodika = inteligenteaoq, Galerie Emanuel Layr, Viedeň, Rakúsko
2012 – Erupekcia - orgiazmus - orgazmus - yang - jin = slnkomesiac - in like - love - entita - exist - beingsf - hermafrodit každému podľa svojich možností a schopností - v - in - 5.4.3.d - pre život singular truths všetkých ľudí na tejto zemeguli -tranzscendencie - v - in - existencii - len v 3.d. AMT_PROJECT, Bratislava, Slovensko
 2012 - STANO FILKO - OKLIF ONATS / TRANZSCENDENTEAOQ 5.D. (4.3.), Galéria Cypriána Majerníka, Bratislava, Slovensko
 2012 - Tranzscendeteaoq 5.4.3.d = metodika = inteligenteaoq, Galerie Emanuel Layer, Rakúsko
 2012 - STANO FILKO - OKLIF ONATS / TRANZSCENDENTEAOQ 5.D. (4.3.), Slovenský inštitút, Praha, Česko
 2014 - POSTBINGBANG - ANTIBIGBANG. Fondazione Morra Grecco, Neapol, Taliansko
 2014 - Stano Filko (spolu s Jiřím Kovandom): ERUPEKCIA - ORGIAMUS - ORGAZMUS - YANG - YING = SLNKOMESIAC - IN LIFE - LOVE - ENTITA - EXIST - BEINGH SF - HERMAFRODIT..., KAžDÉMU PODĽA SVOJICH MOžNOSTÍ A SCHOPNOSTÍ 5.4. 3.D. - PRE ŽIVOT..., Museo d'Arte Contemporanea Donnaregina, Neapol, Taliansko
 2014 -  Stano Filko - Miloš Laky - Ján Zavarský - White (Essence), Galerie Emanuel Layr, Viedeň, Rakúsko
 2014 - STANO FILKO - '80 in N.Y.C. Paintings & Objects, Galéria Art Capital, Bratislava, Slovensko
 2014 - STANO FILKO - 4.DIMENZIA KOZMOLÓGIA MODRÁ ČAKRA, Galéria Art Capital, Bratislava, Slovensko
 2015 - Filko - Fylko _ Phylko, Zachęta Narodowa Galeria Sztuki, Varšava, Poľsko
 2015 - Stano Filko (SK): 5.D. PLATO. Galerie města Ostravy, Ostrava, Česko
 2015 - Stano Filko, Kiki Kogelnik, Lira Gallery, Rím, Taliansko
 2015 - Stano Filko (spolu s Janina Kraupe-Świderska), Kiedy ludzie krążą po mieście, Muzeum Narodowe, Krakov, Poľsko
 2015 - STANO FILKO - BIELA ONTOLOGIA TRANSCENDENCIA METAFYZIKA, Galéria Art Capital, Bratislava, Slovensko
 2016 - STANO FILKO: POÉZIA O PRIESTORE A KOZME, Slovenská národná galéria, Bratislava, Slovensko
 2016 - Stano Filko v Žiline. Fragment výstavy, Nová Synagóga, Žilina, Slovensko
 2017 - STANO FILKO: COLOURS.F. OF REALITYS.F., Galéria Art Capital, Bratislava, Slovensko
 2018 - STANO FILKO - MILIMETROVÉ VARIABILITY, Galéria Art Capital, Bratislava, Slovensko
 2018 - STANO FILKO - CESTY K EGU, Galéria Art Capital, Bratislava, Slovensko
 2019 - STANO FILKO - ASOCIÁCIE, Galéria Art Capital, Bratislava, Slovensko

Kolektívne výstavy (výber) 
1959 - Výstavy grafiky a obrazov, Osvetový dom, Trenčín, Slovensko
1961 - Výstava Grafiky, Reduta, Bratislava, Slovensko
1964 - S. Filko, L. Gajdoš, A. Mlynárčik, I. Vychlopen, Foyer redakcie denníka Smena, Bratislava, Slovensko
1964 - Výstava mladých, Moravská galéria, Dům pánů z Kunštátu, Brno, Česko
1965 - 5 cecoslovacchi, Galeria Numero, Florencia, Rím, Miláno, Taliansko
1965 - Celoslovenská výstava. Dom umenia, Bratislava, Slovensko
1965 - Objekt, Galerie Václava Špály, Praha, Česko
1966 - 5 cecoslovacchi. Galeria Nummero, Benátky / Venezia, Macerata, Taliansko
1966 - Malarstwo. Rzézba. Grafika Bratislawy, Pawilon wystawovy, Krakov, Poľsko
1966 - Výstava mladých. AICA (pri príležitosti medzinárodného kongresu AICA), Moravská galerie, Brno, Česko
1967 - 13 ze Slovenska. Galerie Václava Špály, Praha, Česko
1967 - Tschechoslowakische Graphik, Sonninhalle des Kieler Schlosses, Kiel, Nemecko
1968 - Cinétisme - Spectacle - Environnement. Maison de la Culture, Grenoble, Francúzsko
1968 - Contemporary Prints of Czechoslovakia. National Gallery of Canada, Ottawa, Kanada
1968 - Danuvius 1968. Dom umenia, Bratislava, Slovensko
1968 - Izložba savremene čehoslovačke grafike. Muzej savremene umetnosti, Belehrad, Srbsko
1968 - Nová citlivost I. Dům umění, Brno, Česko
1968 - Nová citlivost I. Oblastní galerie, Karlovy Vary, Česko
1968 - Nová citlivost I. Mánes, Praha, Česko
1968 - Situácia. Výstavné siene SSVU, Dostojevského rad, Bratislava, Slovensko
1969 - III. Rassegna Internazionale d´Arte Contemporanea. Acirea le Turistico Termale, Catania, Sicilia, Taliansko
1969 - Ars Popularis. Bilder - Objetke - Grafik vo 18 Künstler aus Belgien, Deutschland und der CSSR. CENTRUM Galerie im Siemers Hochhaus, Hamburg, Nemecko
1969 - Arte Contemporanea in Cecoslovacchia. Galleria Nazionale d´Arte Moderna e Contemporanea (GNAM), Rím, Taliansko
1969 – Sixiéme biennale de Paris 1969, Musée d'Art Moderne de la Ville de Paris, Paríž, Francúzsko
1969 - Environnement lumino-cinětique. La Place de Chalet, Centre National d'Art Contemporain, Paríž, Francúzsko
1969 – Pläne und Projekte als Kunst, Kunsthalle Bern, Aktionsraum München, Nemecko
1969 - Vier Aspekte der Zeitgenössischen Kunst, Kunstverein, Oldenburg, Nemecko
1969 - Súčasné tendencie v slovenskom maliarstve, Dom kultúry, Bratislava, Slovensko
1970 - Art Conepts from Europe, Bonino Gallery, New York (Spojené štáty) - Buenos Aires (Argentína)
1970 - Contemporary Trends (Le dynamisme du présent). EXPO Museum of Fine Arts, Ósaka, Japonsko
1970 - Graveurs tchécoslovaques contemporains. Cabinet des Estampes (Cabinet d´Arts graphiques), Musée d'Art et d'Histoire, Ženeva, Švajčiarsko
1970 – Happening & Fluxus, Materialien, Kölnischer Kunstverein, Kolín nad Rýnom, Nemecko
1970 - International Festival of Contemporary Art. Municipal Art Museum, Yokohama, Japonsko
1970 - Polymúzický priestor I., II., III., Kúpeľný ostrov, Piešťany, Slovensko
1970 - Slovenské výtvarné umenie 1965 - 1970, Valdštejnská jízdárna, Palác Kinských, Mánes, Praha, Česko
1971 - Arte de Sistemas. Centro de Arte y Communicatión en el Museo de Arte Moderno de la Ciudad, Buenos Aires, Argentína
1971 - Junge Tschechoslowakische Künstler, Informationszentrale für Ereignisse, Bielefeld, Nemecko
1971 - Súčasná slovenská grafika 1971. Oblastná galéria, Banská Bystrica, Slovensko
1974 - Tschechise Künstler. Galerie Wendtorf-Swetec, Düsseldorf, Nemecko
1975 - 9. Bienale de Paris. Manifestation internationale des jeunes artistes. Musée d'Art Moderne / Musée Galliera, Paríž, Francúzsko
1979 - Corrrespondence Art, Ai Gallery, Tokio, Japonsko
1980 - Kontakt - Od kontemplacji do agitacji. Foto Medium Art (Ośrodka Kultury i Sztuki we Wrocławiu), Vroclav, Poľsko
1980 - Plener Pytań, Słupsk
1982 - Bilder Aus der Slowakei 1965 - 1980, Galerie Pragxis, Essen - Kettwig, Nemecko
1982 – Documenta 7, Kassel, Nemecko
1984 - Mysterious Figurative, Annual Exhibition, Staten Island Museum, New York, Spojené štáty
1984 - Four Painters. Jack Tilton Gallery (57th Street), New York, USA
1984 - Paintings. Esta Robinson Gallery, New York, Spojené štáty
1985 - Eastern Europeans in New York. La Galerie en El Bohio, New York, USA
1986 – Off the Wall, Kamikadze Gallery, New York, Spojené štáty
1986 – Undercurrents in the Visual Arts, Wiesner Gallery, New York, Spojené štáty
1987 - Working in Brooklyn: Painting, Brooklyn Museum of Contemporary Art, New York, USA
1991 - Sen o múzeu? Považská galéria umenia, Žilina, Slovensko
1992 – Zwischen Objekt und Installation, Slowakische Kunst der Gegenwart, Museum am Ostwall, Dortmund, Nemecko
1992 - Arte Contemporanea ceca e slovacca 1950 - 1992. Palazzo del Brolletto, Novarra, Taliansko
1994 - Enter for Computer. Kunsthaus, Viedeň, Rakúsko
1994 - Torso - Slovak Photograpie. Design Works, Durham, New Castle, Írsko
1995 - Šesťdesiate roky v slovenskom výtvarnom umení, Slovenská národná galéria, Bratislava, Slovensko
1996 - Sculpture in Time / Socha v čase. Centrum Rzeźby Polskiej w Orońsku, Poľsko
1999 - Akce Slovo Pohyb Prostor. Experimenty v umění šedesátých let. Galerie hlavního města Prahy, Praha, Česko
1999 – Aspekte / Positionen. 50 Jahre Kunst aus Mitteleuropa 1949 – 1999, MMKSLW, Museum Moderner Kunst, Viedeň, Rakúsko
1999 – Stiftung Ludwig Wien, Palais Liechtenstein, 20er haus, Viedeň, Rakúsko
1999 – Global Conceptualism – Points of Origin, 1950s-1980s, qma - Queens Museum of Art, New York, USA
1999 – Slovak Art For Free, Biennale di Venezia, Benátky, Taliansko
2000 – Aspect / Positions. 50 Years of Art in Central Europe 1949 – 1999, Ludwig Museum, Budapešť, Maďarsko
2000 – Aspect / Positions. 50 Years of Art in Central Europe 1949 – 1999, John Hansard Gallery, City Gallery Southampton, Southampton, Spojené kráľovstvo
2000 – Samizdat. Alternative Kultur in Zentral- und Osteuropa, die 60er bis 80er jahre, Akademie der Künste, Berlín, Nemecko
2000 – Global Conceptualism – Points of Origin, 1950s-1980s, MIT/List Visual Art Center, Cambridge, Spojené štáty
2001 – Umenie akcie 1965 – 1980, SNG (slovak national gallery), Bratislava, Slovensko
2001 – Slowakische Träume, Museum moderner Kunst, Passau, Nemecko
2003 – Fiylkontemplaciakcieq, sonda 1950 –1969, sonda 1971 – 1984, Štátna galéria (state gallery), Banská Bystrica, Slovensko
2004 – Collected views from east to west, Generali foundation, Viedeň, Rakúsko
2005 – 51st Venice Biennial /Model of the World/Quadrophony. Giardini di Castello - Pavilón Česka a Slovenska, Benátky, Taliansko
2006 – Living art on the edge of Europe, Kröller-Müller Museum, Otterlo, Holandsko
2006 – Kontakt... aus der Sammlung der Erste Bank-Gruppe. Museum Moderner Kunst Stiftung Ludwig, MUMOK, Viedeň, Rakúsko
2006 – I(Ich), Wiener Secession, Viedeň, Rakúsko
2007 – Arta slovaca 1960 – 2000, Nationals Museum of Contemporary Art, Bukurešť, Rumunsko
2007 – Prague biennale 3, Praha, Česko
2007 – Tranzit, Kunstverein Frankfurt, Nemecko
2008 – Between Concept and Action, Galleria Sonia Rosso, Turin, Taliansko
2008 - 1960 - Súčasnosť/Slovenské umění + čeští hosté. Dům U Zlatého prstenu, Praha, Česko
2010 – Porträt einer Sammlung, Kunstsammlung Chemnitz, Nemecko
2010 – Les Promesses du passé, Centre Pompidou - Musée National d'Art Moderne, Paríž, Francúzsko
2010 – Star city - The Future under Communism, Nottingham Contemporary, Spojené kráľovstvo
2011 – The present and presence, Moderna galerija Ljubljna, Slovinsko
2011 – Eyes looking for the head to inhabit, Muzeum sztuki w Łodzi, Poľsko
2011 – 11th biennale de lyon „a terrible beauty is born“, Lyon, Francúzsko
2011 – Ostalgia, The New Museum, New York, Spojené štáty
2011 – Curated by_Vienna 2011: East by south west,… sein dasein verlässt und seine gestalt der Erinnerung, Rakúsko
2011 – Űbergibt.(cur.severin dünser, christian kobald), Galerie Emanuel Layr, Viedeň, Rakúsko
2011 – Museo de las narrativas paralelas. En el marco de la International. Museu d'Art Contemporani de Barcelona - MACBA, Barcelona, Španielsko
2012 – With immediate effect: artistic interventions in the everyday, Kunsthalle Wien project space Karlsplatz, Viedeň, Rakúsko
2015 – Conceptual art and Communism 1965 – 1989, Gallery BBLA, New York, USA
2018 – 2019 - Sonda 1, Galerie hlavního města Prahy, Praha, Česko
2018 – 2019 - Who Was 1968?, Lenthos Kunstmuseum, Linz, Rakúsko
2019 – SIGNAL – The Story Of (Post)Conceptual Art In Slovakia, Ludwig Museum, Budapešť, Maďarsko
2019 – ZERO GRAVITY – Apollo 11 and the new notion of space (20. Jul – 30. Nov 2019), Eres Stiftung, Munich, Nemecko
2019 – Retina. Possibilities of Painting (1989–2019), 8smička, Humpolec, Česko

Zbierky 
 MOMA Museum of Modern Art New York , USA
 MUMOK - Museum Moderner Kunst Stiftung Ludwig Wien, Rakúsko
 Kunstmuseum Basel, Švačiarsko
 Tate Modern London , Veľká Británia
 Slovenská národná galéria, Slovensko
 LINEA Collection Bratislava, Slovensko
 Folkwang Museum, Nemecko
 Kröller-Muller Museum, Holandsko
 Generali Foundation, Rakúsko
 Guggenheim Museum Collection, USA
 Kontakt. Art Collection , Rakúsko
 Kunstmuseum Liechtenstein, Lichtenštansko
 Pomeranz Collection, Rakúsko
 Národná galéria v Prahe, Česko

Diela 
 Oltár budúcnosti (1965)
 Oltár súčasnosti (1963 – 1964)
 Plod (1978 – 1979) 
 Úsmev makléra (1978) 
 Výkrik makléra (1978)
 Asociácie XXXX. (1967 – 1970)
 Mobil III. (1951 – 2000)
 Monštrum II. (1963)
 Architráv (1985 – 1993)
 Spirit I. (1978 – 1979)
 Zo série Oltáre súčasnosti (1965 – 1966) 
 HAPSOC I. - s Alojzom Mlynárčikom a Zitou Kostrovou (1965)
 Projekt myslenia (2000)
 HAPSOC II. - s A. Mlynárčikom (1965)

Referencie

Externé odkazy 

Galéria Artandconcept
BANACHOWSKA, Katarzyna (ed.). Plener Pytań. (Manifest and text S. Filko). Słupsk : Młoddziezova agencja wydawnicza, 1980.
BROZMAN, Dušan - GRZONKA, Patricia. Stano Filko. Praha : Arbor vitae, 2005.
Encyclopenia of Living Artists in America. Second Edition. Renaissance, CA : Directors GUild Publishers, 1987 (Filko Stan)
FILKO, Stanislav – VRBATICKÁ, Eva. To všetko som ja - aj o tom, ako prežil klinickú smrť. In. Práca, 49, 7.9. 1993, č. 208, s. 7.
HAVRÁNEK, Vít. Stano Filko. In.: HAVRÁNEK, Vít (ed.): Alce Slovo Pohyb Prostor. Experimanty v umění šedesátých let = Action Word Movement Space. Experimental Art of the Sixties. Praha : Galerie hlavního města Prahy, 1999, s. 162 - 173.
HRABUŠICKÝ, Aurel. Stano Filko – pierwsza połowa czasu / Stano Filko – First Half of Time. In: Zachęta czerwiec, lipiec, sierpień 2015. Warszawa :  Zachęta – Narodowa Galeria Sztuki, 2015.
MOULIN, Raoul-Jean. Filko Stano. In. Noveau dictionnaire de la sculpture moderne. Paris : Fernand Hazan, 1970, s. 101
STRAUSS, Thomas. In. Bilder aus der Slowakei 1965 - 1980. Fila, Filko, Sikora. Essen-Kettwig : Galerie Pragxis, 1982

WEBUMENIA: Stano Filko
KRŠŇÁK, Boris a kol.. UME! NIE!, Bratislava, vydavateľstvo Petrus, 2020
Veľká Hradná: Za Stanom Filkom
Galéria Nedbalka, Bratislava

Slovenskí maliari
Osobnosti z Veľkej Hradnej